# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **S.C.RAFFLES ENERGY S.R.L. BUCURESTI**, cu sediul în Str. MAIOR GHE SONTU, Nr. 6, Bucureşti Sectorul 1 , Judetul Bucureşti, ...., înregistrată la APM Suceava cu nr. 1317/13.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.04.2017, că proiectul Lucrari pregatitoare provizorii, foraj si probe de productie la Sonda 1 Bainet propus a fi amplasat în extravilanul loc. Fratautii Noi, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. e;

In conformitate cu criteriile din anexa nr. 3 la Hotărârea Guvernului nr. 445/2009 :

**1.Caracreristicile proiectului**:

a)Marimea proiectului: Pentru realizarea obiectivului este necesară o suprafaţă de 4299 m2 teren extravilan, categoria de folosinta agricol,din care: 3831 mp reprezinta terenul ocupat de careul sondei si 468mp platform campusului.

Sonda se va fora la adâncimea de 600 m cu ajutorul unei instalaţii de foraj tip P80 cu actionare termica si fiind sondă de explorare – prospecţiune gaze capacitatea de producţie nu s-a prognozat deocamdată.

b)Cumularea cu alte proiecte: Amplasamentul sondei 1 Bainet se afla intr-o zona de exploatari petroliere in care este prezenta sonda 1 climauti la cca. 1 km si sonda 1 Vicsani la cca. 1,7 km. Impactul generat de sondele din zona amplasamentului este nesemnificativ, in zona neexistând semne de afectare a factorilor de mediu, astfel ca impactul cumulativ al sondelor proiectate cu sondele din zona este nesemnificativ. Pentru evitarea unor posibile depăsiri a limitelor admisibile care pot afecta factorii de mediu, la sonde se iau măsuri de protectiea mediului pentru fiecare factor de mediu in parte, masuri de prevenire a poluarii accidentale, masuri in cazul unei poluari accidentale. Masurile si dotarile pentru protectia factorilor de mediu fac parte din fluxul tehnologic adoptat pentru forajul sondei. În cazul în care după testarea capacităţii zăcământului se dovedeşte că acesta este eficient din punct de vedere economic, se va proiecta şi executa conductă de transport gaze de la sondă la grupul de gaze din zonă.

c)Utilizarea resurselor naturale: Pentru descoperirea de noi rezerve de gaz metan, s-a prevăzut săparea sondei de explorare – prospecţiune gaze 1 Bainet, având scopul obţinerii de date necesare precizării aranjamentului structural, stabilirii succesiunii litostratigrafice şi determinării conţinutului în fluide al colectoarelor transversale şi a celor ca posibil gazeifere de informatica seismic. Amplasamentul sondei de explorare este determinat de informaţiile geologice si seismice existente la data prognozării lucrării cu privire la existenţa stratului în care s-au acumulat hidrocarburile.

În vederea realizării obiectivului se vor efectua următoarele:

-Executarea lucrărilor de pregătire şi organizare prin lucrări de construcţii-montaj în legătură cu instalaţia de foraj;

-amenajare drum de acces la sonda

-amenajare careu sondă

-executare lucrari pentru protectia mediului

-transport si montare instalatie de foraj

-Executarea lucrărilor de foraj propriu-zise;

-Încheierea procesului de foraj, demobilizarea instalaţiei de foraj şi anexelor precum şi transportul acesteia la altă locaţie sau la baza de reparaţii;

-Executarea lucrărilor de probare a stratelor şi pregătirea sondei pentru exploatare;

-Executarea de lucrări pentru redarea terenului în circuitul iniţial la vechiul proprietar (lucrări de reconstrucţie ecologică).

Tehnologia de foraj aplicată este tehnologia forajului rotativ, cu circulaţia directă cu instalaţia de foraj tip P80 cu actionare termica.

Fluidul de foraj utilizat se produce in instalatia existenta in careul sondei. La forajul sondei se utilizeaza fluide pe baza de barita si bentonita, fara aditiv, pentru evitarea poluarii accidentale a apelor subtarana si de suprafata. Circuitul complet al fluidului de foraj este următorul :

-fluidul de foraj este aspirat din habe metalice şi refulat sub presiune prin conducte orizontale şi verticale, în capul hidraulic prin prăjini şi orificiile sapei;

-apoi fluidul de foraj încărcat cu detritus urcă prin spaţiul inelar format între prăjini şi pereţii sondei la suprafaţă;aici fluidul cu detritus trece prin sitele vibratoare, unde are loc îndepărtarea detritusului, după care prin jgheaburi ajunge în habele de stocare;

-fluidul de foraj este curăţat de particulele fine (nisip, rocă) cu ajutorul hidrocicloanelor sau a unei centrifuge, omogenizat şi tratat. Fluidul astfel curăţat este recirculat în sondă;

-detritusul separat din fluidul de foraj este stocat în haba metalică de 40 m3  şi se va transporta de către contractorul de foraj la un depozit autorizat de APM. La forajul acestei sonde va rezulta cca. 30 mc detritus.

Materialele folosite la prepararea fluidelor de foraj sunt stocate in conditii de siguranta in magazia special amenajata in careul sondei. Aprovizionarea, depozitarea, manipularea si utilizarea acestora se face numai de catre personal specializat in fluide de foraj.

Pentru protecţia mediului, se vor executa următoarele lucrări:

-Şan de colectare interior pentru apele reziduale incarcate cu impuritati de pe suprafata careului cu dimensiunile 1,24x0,40x0,40m şi lungimea de 120m. anul va fi dalat cu dale din beton cu dimensiunile 0,50 m x 0,50 m x 0,80 m si va fi racordat la 2 rezervoare cu V 10mc fiecare, de unde apa (dupa decantare) va fi utilizata la formarea fluidului de foraj.

-Șanț exterior de colectare a apelor pluviale.

-Habe metalice cu V 20mc pentru colectarea eventualelor ape de zacamant. Aceste ape vor fi monitorizate si transportate la sonda de injectie autorizata.

-Haba metalica semingropata pentru depozitarea detritusului colectat de la sitele vibratoare. Haba metalic va avea capacitatea de cca. 40 m3 i va fi ngropat la 1 m de nivelul solului.

Toate scurgerile lichide accidentale de pe platforma sondei vor fi recuperate în beciul betonat şi impermeabilizat al sondei, de unde cu ajutorul unei pompe vor fi reintegrate in circuitul fluidului de foraj.

*Modul de asigurare a utilitatilor:*

Alimentarea cu apă: Alimentarea cu apa potabila a personalului care deserveste instalatia de foraj se va realiza prin achizitionare (de catre contractorul lucrarilor) de apa potabila imbuteliata in PET-uri de plastic.

Asigurarea apei tehnologice: Alimentarea cu apă tehnologică a instalaţiei de foraj se va realiza prin transportul cu autocisterna, prin grija executantului de la cursul de apa Climauti,situat la 120m de sonda. Apa este folosita in scop tehnologic, igienico-sanitar si pentru constituirea rezervei de combatere a incendiilor.

Evacuarea apelor uzate: Circuitul de utilizare a apei în cadrul instalaţiilor de foraj exclude teoretic posibilitatea formării şi evacuării de ape uzate, apa fiind utilizată în circuit închis. Apa tehnologica este consumata la prepararea si corectarea caracteristicilor fluidelor de foraj, precum si pentru racire. Eventualele scurgeri accidentale de pe platforma sondei vor fi recuperate in beciul betonat si impermeabilizat al sondei, de unde, cu ajutorul unei pompe vor fi reintegrate in circuitul fluidului de foraj. Eventualele ape tehnologice uzate datorate neetanseitatilor instalatiilor sunt preluate de rigolele si canalele interioare cu care este prevazut careul sondei si dirijate la habele metalice V=40 mc existente, de unde este dirijata la tratarea fluidului de foraj.

Apa de zăcământ rezultată în urma probării sondei va fi depozitată temporar în sistemul de stocare apă al sondei (habe metalice) şi va fi transportată cu autocisterne la o sonda de injecţie din zonă autorizată.

Apa uzatã menajerã este colectatã în recipienţii speciali, cu care sunt dotate barăcile pentru personal şi transportată periodic la staţia de epurare cea mai apropiată cu care are contract constructorul.

d)Productia de deseuri: Deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi. Ambalajele ramase dupa consumarea chimicalelor sunt recuperate si transportate la magazia de chimicale a contractorului de foraj. Detritusul (cca. 30 mc) si fluidul rezidual se va transporta de catre contractorul de foraj la un depozit autorizat

e)Emisiile poluante, inclusiv zgomotul si alte surse de discomfort: Amplasamentul sondei este situat la cca. 350 m distanta fata de receptorii protejati -locuinte, nefiind o sursa de poluare fonica.Lucrarile de foraj si probe de productie au impact nesemnificativ asupra calitatii atmosferei in zona de lucru.Prin montarea la gura putului a sistemelor de etansare si a instalatiilor de prevenire a eruptiilor se asigura sonda impotriva eventualelor accidente.

Dupa executarea lucrarilor de foraj si probe de productie se vor executa lucrari de refacere a amplasamentului si de redare la starea initiala a acestuia: demontarea si transportul instalatiilor si dotarilor din careul sondei, transportul materialelor si deseurilor (detritus, ape reziduale), transportul materialelor folosite la amenajarea platformelor (dale, balast, piatra sparta, etc), nivelarea terenului, etc.

**2. Localizarea proiectului**:

2.1Utilizarea existenta a terenului Locaţia proiectată a sondei 1 Baineteste amplasată in extravilanul comunei Fratautii Noi, coordonatele locaţiei proiectate sunt:

X = 717470

Y = 569128

Accesul la obiectiv se face din DJ 291A Fratautii Noi-Climauti, printr-un drum de exploatare. Conform certificatului de urbanism nr. 64/2016 terenul este proprietatate personae fizice, inchiriat la SC RAFFLES ENERGY SRL conform contractelor de inchiriere anexate, categoria de folosinta a terenului fiind arabil.

2.2.Relativa abundenta a resurselor natural din zona, utilitatea si capacitatea regenerative a acestora:Sonda 1Bainet face parte din programul societatii de descoperire a noi rezerve de gaz metan, obiectivul sondei fiind obtinerea de date necesare precizarii aranjamentului structural, stabilirii succesiunii litostratigrafice si determinarii continutului in fluide al colectoarelor traversate si a celor indicate ca posibil gazeifere de informatica seismic. Amplasamentul sondei este determinat de informatiile geologice existente la data prognozarii de lucrari cu privire la existenta unor orizonturi potential productive.

2.3 Capacitatea de absorbţie a mediului, cu atenţie deosebită pentru*:*

a) zonele umede –nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e)ariile clasificate sau zone protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în extravilanul com. Fratautii Noi.

**3. Caracteristicile impactului potenţial**

a). Extinderea impactului, aria geografică şi numărul de pesoane afectate– lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura transfrontieră a impactului – lucrările propuse nu au efecte transfrontieră;

c). Mărimea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

d). Probabilitatea impactului – impact redus, pe perioada de execuţie şi în perioada de funcţionare a obiectivului;

e). Durata, frecvenţa şi reversibilitatea impactului– impact redus, pe perioada de execuţie şi în perioada de funcţionare a obiectivului

**Lucrari necesare organizarii de santier:**

-decopertarea suprafetei careului si drumului de acces

-executarea de lucrări de terasamente, amenajare de platforme balastate pentru spatiile specifice lucrarilor de santier, amplasare baraci pentru personal si pentru depozitarea materialelor, parcarea utilajelor

-amenajare utilitati: alimentare cu apa potabila, energie electrica, grup sanitar ecologic pentru muncitori

Pentru cazarea personalului ce formează echipele din cadrul brigăzii de foraj este necesar un grup social. Suprafaţa de amplasare a grupului social este adiacentă careului instalaţiei de foraj. Pe suprafaţa necesară amenajării grupului social se vor poziţiona barăci pentru personal şi nu necesită amenajare de cantină şi canalizare. Barăcile sunt construcţii metalice tipizate transportabile şi se folosesc la fiecare locaţie. Pentru poziţionarea acestor barăci stratul de sol vegetal se va decoperta pe adâncimea de 0,30 m şi se va depozita în incinta acestui careu.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 64/2016 emis de Primaria com. Fratautii Noi.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011.

-deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare.

-deşeurile menajere se vor colecta şi preda la operatorii locali de salubritate autorizaţi. Ambalajele ramase dupa consumarea chimicalelor sunt recuperate si transportate la magazia de chimicale a contractorului de foraj.

-apele de zacamant care ar putea rezulta de la probele de productie vor fi colectate in haba metalica si apoi transportate cu autovidanja la o sonda de injectie autorizata.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

-detritusul si fluidul rezidual se va transporta de catre contractorul de foraj la un depozit autorizat.

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

-sonda va fi dotata cu instalatie completa de prevenire a eruptiilor, corespunzatoare categoriei sondei si evaluarii presiunii de zacamant, potrivit Regulamentului de Prevenire a Eruptiilor.

La finalizarea investiţiei titularul are obligaţia de a solicita emitereaautorizaţiei de mediu

II. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Vasile Osean**

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu